CELEX: 32021R1922
Language: sl
Date: 2021-11-04 00:00:00
Title: Izvedbena uredba Komisije (EU) 2021/1922 z dne 4. novembra 2021 o spremembi Izvedbene uredbe (EU) 2018/1517 o določitvi podrobnih pravil za izvajanje nekaterih določb Uredbe Sveta (EU) 2018/581 o začasni opustitvi avtonomnih dajatev skupne carinske tarife za nekatero blago, ki se vgrajuje v zrakoplove ali se v njih uporablja

5.11.2021   
               
               
                  SL
               
               
                  Uradni list Evropske unije
               
               
                  L 391/43
               
            
         IZVEDBENA UREDBA KOMISIJE (EU) 2021/1922
         z dne 4. novembra 2021
         o spremembi Izvedbene uredbe (EU) 2018/1517 o določitvi podrobnih pravil za izvajanje nekaterih določb Uredbe Sveta (EU) 2018/581 o začasni opustitvi avtonomnih dajatev skupne carinske tarife za nekatero blago, ki se vgrajuje v zrakoplove ali se v njih uporablja
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2018/581 z dne 16. aprila 2018 o začasni opustitvi avtonomnih dajatev skupne carinske tarife za nekatero blago, ki se vgrajuje v zrakoplove ali se v njih uporablja, in o razveljavitvi Uredbe (ES) št. 1147/2002 (1) ter zlasti člena 2(2) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2018/581 začasno opušča avtonomne dajatve skupne carinske tarife za nekatero blago, ki se vgrajuje v zrakoplove ali se v njih uporablja.
                  
               
                     (2)
                  
                  
                     V Prilogi II k Izvedbeni uredbi Komisije (EU) 2018/1517 (2) so navedena dovoljenja, ki se štejejo za enakovredna dovoljenju za sprostitev v uporabo (obrazec EASA 1), ki ga lahko gospodarski subjekti EU uporabljajo pri uvozu blaga, za katero velja opustitev, in pod pogoji iz Uredbe (EU) 2018/581.
                  
               
                     (3)
                  
                  
                     Sporazum o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (v nadaljnjem besedilu: Sporazum) (3) je bil v imenu Unije podpisan 29. decembra 2020. Začasno se je uporabljal od 1. januarja 2021 do 30. aprila 2021 in je uradno začel veljati 1. maja 2021.
                  
               
                     (4)
                  
                  
                     Sporazum zajema vprašanja v zvezi z varnostjo v letalstvu, med drugim tudi sodelovanje z Organom za civilno letalstvo Združenega kraljestva (CAA), ki izdaja dovoljenja za sprostitev v uporabo. Zato je primerno, da se dovoljenja CAA Form 1, ki jih izdaja CAA, obravnavajo kot enakovredna obrazcu EASA 1 in se vključijo na seznam iz Priloge II k Izvedbeni uredbi (EU) 2018/1517.
                  
               
                     (5)
                  
                  
                     Izvedbeno uredbo (EU) 2018/1517 bi bilo zato treba ustrezno spremeniti.
                  
               
                     (6)
                  
                  
                     V skladu s Prilogo 30 „Certificiranje plovnosti in okoljsko certificiranje“ k Sporazumu ter zlasti členom 15, točka (a), in členom 21(1) in (2) Priloge se dovoljenja CAA Form 1, ki jih izda CAA za izdelke, razvite in certificirane pred 31. decembrom 2020, štejejo za zadostna, da se za blago iz Priloge I k Izvedbeni uredbi (EU) 2018/1517 od 1. januarja 2021 uporablja opustitev uvoznih dajatev v smislu člena 1(1) Uredbe (EU) 2018/581. Zato bi se morala ta uredba za taka dovoljenja uporabljati retroaktivno, da se gospodarskim subjektom zagotovi pravna varnost, in bi morala začeti veljati čim prej.
                  
               
                     (7)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Priloga II k Izvedbeni uredbi (EU) 2018/1517 se spremeni in doda se naslednja vrstica:
            
               
                           Letalski organ
                        
                        
                           Dovoljenje za sprostitev v uporabo
                        
                     
                           „United Kingdom Civil Aviation Authority (Organ za civilno letalstvo Združenega kraljestva)
                        
                        
                           CAA Form 1  (4)
                           
                        
                     
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 4. novembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 98, 18.4.2018, str. 1.
         
            (2)  Izvedbena uredba Komisije (EU) 2018/1517 z dne 11. oktobra 2018 o določitvi podrobnih pravil za izvajanje nekaterih določb Uredbe Sveta (EU) 2018/581 o začasni opustitvi avtonomnih dajatev skupne carinske tarife za nekatero blago, ki se vgrajuje v zrakoplove ali se v njih uporablja (UL L 256, 12.10.2018, str. 58).
         
            (3)  UL L 149, 30.4.2021, str. 10.
         
            (4)  Od 1. januarja 2021.“.